1.RAZRED

NAPRAVILA VJEROUČITELJICA ANDREA BEGANOVIĆ RIDŽAL

TEMATSKA JEDINICA: ISUS OBJAVLJUJE - BOG JE NAŠ OTAC

MOLITVA: Oče naš...

MOTIVACIJA: Učenici dobivaju na listiću nacrtano srce, oblak, travu i cvjetiće, crkvu.

Zadatak je obojati ove slike, izrezati ih i zalijepiti u bilježnicu.

Dok radite ovaj zadatak razmislite gdje se nalazi Bog. Što misliš gdje je: u srcu, na nebu (oblak), na zemlji u prirodi, u crkvi?

Zaokruži crvenom bojom onu sliku za koju misliš da odgovara na naše pitanje: gdje je Bog?

Koje slike ste zaokružili?

NAJAVA: Otkrili smo da se Bog nalazi i u srcu i na nebu i na zemlji i u crkvi.

Bog je na nebu, ali je svog Sina poslao na zemlju. To je bio Isus. Dok je Isus bio dijete živio je u gradu Nazaretu s Marijom i Josipom. A kad je odrastao počeo je ljudima govoriti o Bogu, svome Ocu. Svi su radosno slušali što Isus govori o Bogu. A on je ljudima otkrio jednu tajnu, otkrio im je nešto što o Bogu nisu znali.

TEKST: udžbenik str. 23: BOG JE NAŠ DOBRI OTAC

Ljudi su se oduvijek pitali tko je Bog? Kakav je Bog?

Isus je otkrio ljudima veliku tajnu: Bog je naš Otac koji prihvaća i ljubi sve ljude- i pravednike i grješnike. Isus ne čini razlike među njima. On blaguje i s grješnicima.

Isus je donio ljudima radosnu vijest: Bog je s nama – mi smo djeca Božja.

EMOCIONALNA PAUZA

IZRAŽAVANJE PRVIH DOJMOVA: Što ti se svidjelo?

INTERPRETACIJA: Koju tajnu je Isus otkrio ljudima?

Bog voli i male i velike, i bogate i siromašne, i zdrave i bolesne, i debele i mršave, i tužne i sretne, i stare i mlade...

Bogu su svi ljudi jednako važni i Bog voli sve ljude.

Svi ljudi su Božja stvorenja odnosno Božja djeca.

SINTEZA: Zapisati: BOG VOLI SVE LJUDE.

Gledati sliku iz udžbenika i nacrtati Isusa.

AKTUALIZACIJA: Čuli smo da Bog voli nas i da voli sve ljude. I mi trebamo voljeti jedni druge: sve prijatelje i prijateljice iz razreda, djecu koja su starija i onu koja su mlađa od nas, svoju obitelj....

MOLITVENI ZAVRŠETAK: Anđele čuvaru....